《七月初四日赋紫薇花》
宋代·舒岳祥

蹙罗红线紧，镕蜡粉须黄。野寺花开日，平畴稻熟香。

曾陪红药省，相对紫薇郎。尚忆丝纶閤，新秋雨露凉。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。